《山中得玉藻侄捷报》
明代·张嗣纲

紫泥封到小茅庐，报到吾家千里驹。姓字叨蒙标虎榜，勋名应拟达云衢。

九秋丹桂风飘细，三月桃花浪涌高。我亦教孙云路去，他年得接景踪无。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。